|  |  |
| --- | --- |
| **Belgian kuningaskunta** | |
| \_\_\_\_\_\_\_\_\_ | |
|  | |
| **KANSANTERVEYDESTÄ, ELINTARVIKEKETJUN TURVALLISUUDESTA JA YMPÄRISTÖSTÄ VASTAAVA LIITTOVALTION VIRASTO** | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
|  | |
| **Kuninkaan asetus tiettyjen samankaltaisten tuotteiden valmistuksen ja markkinoille saattamisen kieltämisestä** | |
|  | |
| **PHILIPPE, Belgian kuningas,** | |
|  | |
| joka tervehtii kaikkia nyt ja vastaisuudessa eläviä, | |
|  | |
| ottaa huomioon kuluttajien terveyden suojelusta elintarvikkeiden ja muiden tuotteiden osalta 24 päivänä tammikuuta 1977 annetun lain, sellaisena kuin se on muutettuna 22 päivänä maaliskuuta 1989 annetulla lailla, 6 §:n 1 momentin a kohdan ja 18 §:n 1 momentin, joka on korvattu 22 päivänä maaliskuuta 1989 annetulla lailla ja muutettu 22 päivänä julukuuta 2003 annetulla lailla, | |
|  | |
| ottaa huomioon [päivämäärä] annetun valtion tilintarkastusviranomaisen lausunnon, | |
|  | |
| ottaa huomioon budjetista vastaavan valtiosihteerin XXX antaman sopimuksen, | |
|  | |
| ottaa huomioon 15 päivänä joulukuuta 2013 annetun lain 6 ja 7 §:n mukaisesti tehdyn vaikutustenarvioinnin, joka koskee asetusta XXX ja joka sisältää useita hallinnon yksinkertaistamiseen liittyviä säännöksiä, | |
|  | |
| ottaa huomioon teknisiä määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 9 päivänä syyskuuta 2015 annetun Euroopan parlamentin ja neuvoston direktiivin (EU) 2015/1535 5 artiklan 1 kohdan mukaisesti päivämäärä Euroopan komissiolle annetun tiedonannon,  [ottaa huomioon Euroopan komission......... antaman tiedonannon............... jälkeen esittämän huomautuksen;]  ottaa huomioon ylimmästä hallintotuomioistuimesta annettujen, 12 päivänä tammikuuta 1973 konsolidoitujen lakien 84 §:n 1 momentin 1 kohdan 2 alakohdan mukaisesti [päivämäärä] annetun ylimmän hallintotuomioistuimen lausunnon ..., ja | |
|  | |
| kansanterveysministerin ehdotuksesta, | |
|  | |
| OLEN SÄÄTÄNYT JA SÄÄDÄN SEURAAVAA: | |
|  | |
| **1 §** **Määritelmät**  Tässä määräyksessä käytetään seuraavia määritelmiä:  (1) nikotiinipussit: kaikki suussa käytettäväksi tarkoitetut tuotteet, jotka koostuvat kokonaan tai osittain synteettisestä tai luonnollisesta nikotiinista jauheena, hiukkasina tai tahnana tai niiden yhdistelmänä, erityisesti annospusseissa tai huokoisissa annospusseissa olevat tuotteet, jotka eivät sisällä tupakkaa;  (2) kannabinoidipussi: kaikki suussa käytettäväksi tarkoitetut tuotteet, jotka koostuvat kannabinoidista tai kannabinoideista tai niiden johdannaisista tai sisältävät niitä jauheena, hiukkasina tai tahnana tai niiden yhdistelmänä, mukaan ukien annospusseissa tai huokoisissa pusseissa;  (3) markkinoille saattaminen: tuotteiden asettaminen niiden valmistuspaikasta riippumatta kuluttajien saataville Belgiassa joko maksua vastaan tai muuten, myös etämyynnillä;  (4) valmistaja: luonnollinen henkilö tai oikeushenkilö, joka valmistaa tuotetta tai suunnitteluttaa tai valmistuttaa tuotetta ja joka markkinoi tuotetta omalla nimellään tai tavaramerkillään;  (5) Belgiaan sijoittautunut tuoja: Belgian alueelle tuotujen tuotteiden omistaja tai haltija;  (6) vähittäismyyjä: myyntipiste, jossa tuotteet saatetaan markkinoille, mukaan lukien luonnollisen henkilön toimesta. | |
|  | |
| **2 § Kielto**  Nikotiinipusseja ja kannabinoidipusseja ei saa saattaa markkinoille. | |
|  | |
| **3 § Rikosoikeudelliset seuraamukset**  1 momenttiTämän määräyksen 2 §:ssä lueteltuja tuotteita on pidettävä kuluttajien terveyden suojelemisesta elintarvikkeiden ja muiden tuotteiden osalta 24 päivänä tammikuuta 1977 annetun lain 18 §:ssä tarkoitettuina haitallisina tuotteina.  2 momentti Tämän määräyksen rikkomuksia koskeva valvonta, havaitseminen ja syytetoimet toteutetaan edellä mainitun 24 päivänä tammikuuta 1977 annetun lain säännösten mukaisesti.  3 momentti Kuluttajien terveyden suojelemisesta elintarvikkeiden ja muiden tuotteiden osalta 24 päivänä tammikuuta 1977 annetun lain 13 §:ssä tarkoitetuista seuraamuksista määrätään seuraamuksia, jos ne rikkovat tämän määräyksen 2 §:ssä säädettyä kieltoa.  4 momenttiValmistajaa, maahantuojaa Belgiassa ja vähittäismyyjää voidaan pitää vastuussa tämän määräyksen 2 §:n noudattamatta jättämisestä. | |
|  | |
| **4 § Voimaantulo**  Tämä määräys tulee voimaan kolmen kuukauden kuluttua sen julkaisemisesta Belgian Monitorissa, lukuun ottamatta vähittäismyyjää, jonka osalta tämä määräys tulee voimaan kuuden kuukauden kuluttua sen julkaisemisesta Belgian Monitorissa. | |
|  | |
| **5 § Loppusäännös**  Kansanterveysministeri vastaa tämän määräyksen täytäntöönpanosta. | |
| Kuninkaan puolesta: | |
|  | |
| kansanterveysministeri | |
|  | |
| Frank VANDENBROUCKE | |